CELEX: 62016CN0597
Language: mt
Date: 2016-11-23 00:00:00
Title: Kawża C-597/16: Talba għal deċiżjoni preliminari mressqa mill-Corte suprema di cassazione (l-Italja) fit-23 ta’ Novembru 2016 – Commissione Nazionale per le Società e la Borsa (Consob) vs Antonio Zecca

27.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/15
            
         Talba għal deċiżjoni preliminari mressqa mill-Corte suprema di cassazione (l-Italja) fit-23 ta’ Novembru 2016 – Commissione Nazionale per le Società e la Borsa (Consob) vs Antonio Zecca
   (Kawża C-597/16)
   (2017/C 063/21)
   Lingwa tal-kawża: it-Taljan
   
      Qorti tar-rinviju
   
   Corte suprema di cassazione
   
      Partijiet fil-kawża prinċipali
   
   
      Rikorrenti: Commissione Nazionale per le Società e la Borsa (Consob)
   
      Konvenut: Antonio Zecca
   
      Domandi preliminari
   
   
               1)
            
            
               L-Artikolu 50 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li, meta qorti tagħti deċiżjoni finali li tikkonstata li l-konvenut ma wettaqx ir-reat allegat, huwa jipprekludi, mingħajr il-ħtieġa għall-qorti nazzjonali li tagħmel evalwazzjoni ulterjuri, it-tnehdija jew il-prosekuzzjoni ta’ proċedimenti ulterjuri bbażati fuq l-istess fatti bil-għan tal-impożizzjoni ta’ sanzjonijiet li, minħabba n-natura u l-gravità tagħhom, għandhom jitqiesu bħala kriminali?
            
         
               2)
            
            
               Fl-evalwazzjoni tal-effettività, tal-proporzjonalità u tan-natura dissważiva tas-sanzjonijiet, għall-finijiet tad-determinazzjoni tal-ksur tal-prinċipju ta’ ne bis in idem li hemm riferiment għalih fl-Artikolu 50 tal-Karta tad-Drittijiet Fundamentali tal-Unjoni Ewropea, il-qorti nazzjonali għandha tieħu inkunsiderazzjoni l-limiti għas-sanzjonijiet kriminali stabbiliti fid-Direttiva 2014/57/UE? (1)
               
            
         
      (1)  Direttiva 2014/57/UE tal-Parlament Ewropew u tal-Kunsill, tas-16 ta’ April 2014, dwar sanzjonijiet kriminali għal abbuż tas-suq (direttiva dwar l-abbuż tas-suq) (ĠU 2014, L 173, p. 179).